
Mangfoldighedspolitik i DanPilot 


1. Formål 

DanPilot skal være en attraktiv arbejdsplads for alle medarbejdere. DanPilot ønsker, at per- 
sonalesammensætningen i virksomheden for både medarbejdere og ledere afspejler mang- 
foldighed, så DanPilot (SOV) (herefter ”DanPilot”) er i stand til at tiltrække, udvikle og fast- 
holde en mangfoldig medarbejdersammensætning. Mangfoldighedsindsatsen skal medvirke 
til at styrke DanPilot som en attraktiv, mangfoldig og rummelig arbejdsplads, da det vil skabe 
større værdi for virksomheden som helhed, for medarbejderne og for samfundet i bred for- 
stand. 


Formålet med mangfoldighedspolitikken er at beskrive DanPilots engagement og tilstræbelse 
på at sikre lige muligheder for alle medarbejdere, mere mangfoldighed i virksomheden samt 
at skabe en mere inkluderende kultur og ledelse til at bidrage positivt til samfundet, som 
DanPilot opererer i. 


DanPilot arbejder med begrebet mangfoldighed i ordets brede forstand (se også nedenfor), 
og DanPilot tilstræber generelt at imødekommende og efterleve beslutninger og løsninger i 
overensstemmelse hermed. DanPilot har dog særligt fokus på tre hovedindsatsområder inden 


for mangfoldighed: Kønsligestilling, etnisk ligestilling og nedsat arbejdsevne/handicap. 


DanPilot fortolker begrebet mangfoldighed i overensstemmelse med definitionen på forskels- 
behandling i forskelsbehandlingsloven. Begrebet dækker over race, hudfarve, religion eller 
tro, politisk anskuelse, seksuel orientering, kønsidentitet, kønsudtryk eller kønskarakteristika, 
alder, handicap eller national, social eller etnisk oprindelse. 


DanPilot ønsker at fremme en mangfoldig arbejdspladskultur, som prioriterer arbejdet med 
kønsligestilling, etnisk ligestilling og fremme af mulighed for beskæftigelse for personer med 
nedsat arbejdsevne/handicap. Denne målsætning bygger dels på en tankegang om lige ret 
for alle og dels en forudsætning om, at mangfoldighed er en styrke for DanPilot. En sådan 
målsætning vil eksempelvis kunne opnås ved en mere ligelig fordeling af mænd og kvinder, 


ved integration og fastholdelse af medarbejdere med en anden etnisk baggrund, samt ved at 

fremme mulighederne for at beskæftige personer med nedsat arbejdsevne/handicap. 


En indsats for at styrke mangfoldighed stiller ligeledes krav til organisationen, der skal være 
åben, nysgerrig og have vilje til forskellighed i DanPilot. Mangfoldighed er en fælles indsats, 


og DanPilot forventer, at både ledere og medarbejdere bidrager hertil. 


DanPilot har derudover tilsluttet sig FN's Global Compact, som bl.a. forpligter DanPilot til ikke 


at diskriminere i relation til arbejds- og ansættelsesforhold. 


2. Ligestilling mellem køn mv. 

DanPilot har en målsætning op at opnå en mere ligelig kønsrepræsentation i ledelsen samt 
øvrige ledelsesniveauer i DanPilot. Ligestilling mellem kønnene indebærer, at mænd og kvin- 
der, samt personer, der identificerer sig på anden måde, har lige rettigheder, muligheder og 
pligter. DanPilot arbejder helhedsorienteret med kønsligestilling, og derfor er det vigtigt at 
have fokus på ligestillet fordeling ved rekruttering og i udnævnelsesprocesser. DanPilot er 
endvidere forpligtet til at efterleve de regler om kønssammensætning, der gælder for statslige 
virksomheder, jf. selskabslovens 8 139c og ligestillingslovens 8 11. 


2.1 Nuværende sammensætning 

2.1.1 Bestyrelsen 

DanPilots nuværende kønssammensætning i bestyrelsen for medlemmer udpeget af 
Erhvervsministeren fordeler sig med 40 % kvinder og 60 % mænd, og DanPilot har således 
opnået en ligelig kønsfordeling og er derfor fritaget fra kravet om at fastsætte et måltal for 


andel af det underrepræsenterede køn i bestyrelsen. 


2.1.2 De øvrige ledelsesniveauer 
DanPilots bestyrelse har ansvaret for at sammensætte de øvrige ledelsesniveauer, herunder 
at skabe en kønsmæssig balance. DanPilots nuværende kønssammensætning på de øvrige 


ledelsesniveauer fordeler sig med 26 % kvinder og 74 % mænd. 


2.1.3 De øvrige medarbejdergrupper 
Medarbejderne i DanPilot er inddelt i 3 grupper; lodser, bådfører og øvrige medarbejdere 


(som dækker disponeringen og administration). DanPilots direktion har ansvaret for 

sammensætningen af ledelsen i de øvrige medarbejdergrupper, herunder for at skabe en 
kønsmæssig balance og udarbejde en politik for at opnå kønsmæssig balance. 


2.2 Målsætninger 

2.2.1 Direktion og øvrig ledelse 

For DanPilots ledelse, herunder øvrige medlemmer af direktionen, afdelingschefer og mellem- 
ledere under ét, er målsætningen at opnå kønsmæssig ligestilling, som konkret vil sige, at 


hvert køn skal være repræsenteret med mindst 40 procent inden 2025. 


2.2.2 Øvrige medarbejdergrupper 
For øvrige medarbejdergrupper tilstræbes også en kønsmæssig ligestillet repræsentation, 
det vil sige hvert køn skal være repræsenteret med mindst 40 procent. Målsætningen på 
dette område afspejler imidlertid, at der for lodser og bådfører er betydelig skævhed i rekrut- 
teringsgrundlaget, idet kønnene ikke er ligeligt repræsenteret. 


DanPilot arbejder for disse medarbejdergrupper derfor med målsætninger, som er opdelt på 


langsigtede hhv. kortsigtede mål: 


+ Langsigtet: Mere ligelig kønsfordeling i alle medarbejdergrupper således, at DanPilot 
ikke længere er en arbejdsplads, hvor langt størstedelen af medarbejdere er mænd. 
Målsætningen frem mod 2025 er at fordoble andelen af kvinder i DanPilot fra 21 til 
42 kvinder. 


+ Kortsigtet: DanPilot tilstræber at opnå status som den virksomhed i Det Blå Dan- 
mark, der mest målrettet og med størst succes søger at tiltrække og fastholde en 


større procentvis andel af kvindelige medarbejdere på alle niveauer. 


DanPilot har derudover tiltrådt FN's 17 verdensmål og arbejder via ovenstående aktivt med 


verdensmål nr. 5 vedrørende ligestilling mellem kønnene. 

2.3 Indsatsområde 

Med henblik på at realisere de i punkt 3 nævnte målsætninger på de øvrige ledelsesniveauer 
samt øvrige medarbejdergrupper, vil DanPilot fortsat arbejde målrettet efter Danske Rederi- 
ers Charter for flere kvinder i shipping og aktivt støtte og iværksætte initiativer, der kan in- 

spirere flere kvinder til at søge en karriere hos DanPilot. 


2.4. Engagement 

DanPilot har skrevet under på Danske Rederiers Charter for flere kvinder i Shipping, og ar- 
bejder derfor målrettet på at tiltrække flere kvindelige medarbejdere på både medarbejder- 
og lederniveau med henblik på en mere ligelig kønsrepræsentation. Det øgede fokus på en 


mere ligelig kønsrepræsentation vil være i både rekrutterings- og udnævnelsesprocesser. 


2.5 Evaluering og opdatering 
Denne politik evalueres løbende med henblik på at påse, at DanPilots indsats og fokus på 


mangfoldighed i virksomheden fortsat er tidssvarende. Politikken opdateres, hvis relevant. 


2.6 Rapporteringspligt 

DanPilot er som statslig virksomhed omfattet af årsregnskabsloven, selskabsloven og lige- 
stillingslovens regler om årligt at redegøre for politikker, tiltag og resultater til sikring af 
bedre kønsfordeling. Rapporteringen om arbejdet med en mere ligelig kønsfordeling sker i 
DanPilots CSR-rapport, som både indeholder en rapportering af iværksatte tiltag i det for- 
gange år og målsætning for det kommende år. 


3. Etnisk ligestilling 
Etnisk ligestilling betyder, at alle uanset oprindelse og kulturel baggrund har lige rettigheder, 
muligheder og pligter. DanPilot vil have fokus på den etniske ligestilling ved rekruttering og i 


udnævnelsesprocesser. 


Det er DanPilots mål: 


at andelen af medarbejdere med anden etnisk eller kulturel baggrund skal afspejles i de 
enkelte fagområder i DanPilot, 


at fremme en positiv holdning til ansættelse af medarbejdere med en anden etnisk eller 

kulturel baggrund, og 


+ at medvirke til at inkludere og integrere flygtninge på arbejdsmarkedet. 


4. Fremme af mulighed for beskæftigelse af personer med nedsat evne/handicap 
DanPilot vil som ansvarlig arbejdsgiver tilstræbe at skabe rummelige arbejdspladser, som kan 
bidrage til, at medarbejdere med nedsat arbejdsevne og/eller handicap får en fast tilknytning 
til arbejdsmarkedet. DanPilot vil således fokus herpå både ved rekruttering af og under med- 
arbejderens ansættelse. 


Det er DanPilots mål: 
«+ at fremme mulighederne for beskæftigelse for personer med nedsat arbejdsevne 
og/eller handicap, og 


+ at bidrage til, at der ikke findes fysisk og holdningsmæssige barrierer for handicap- 


pedes og/eller medarbejdere med nedsat arbejdsevnes lige adgang til beskæftigelse 
i DanPilot. 


5. Evaluering og opdatering 


Mangfoldighedspolitikken evalueres løbende med henblik på at påse, at DanPilots indsats og 


fokus på mangfoldighedsområdet fortsat er tidssvarende. Mangfoldighedspolitikken opdate- 
res, hvis relevant. 


Vedtaget på bestyrelsesmødet den 7. december 2022. 

